**מדינת ישראל** סוג הבחינה: בגרות לבתי ספר על-יסודיים

**משרד החינוך** מספר השאלון: \_\_\_\_\_\_\_\_\_\_\_\_\_\_

**מחשבת ישראל – ממ"ד**

לבתי ספר דתיים

יחידת לימוד אחת

**הוראות לנבחן**

1. משך הבחינה: שעה וחצי. [לבעלי תוספת זמן שעה ו 3/4]
2. מבנה השאלון ומפתח ההערכה: בשאלון זה שלושה חלקים.

חלק ראשון – (2x18) - 36 נקודות

חלק שני – (3x16) - 48 נקודות

חלק שלישי – (1x16) - 16 נקודות

 סה"כ - 100 נקודות

1. עליך לענות אך ורק על הפרקים שלמדת בכיתה לקראת הבחינה החיצונית. אין לענות על שאלות המתייחסות לפרק שנלמד בכתה ב"חלופת הערכה" (30%).

**בהצלחה!**

**השאלות**

**חלק ראשון (36 נקודות)**

בחלק זה ארבעה נושאים. עליך לבחור בנושא אחד בלבד שנלמד לקראת הבחינה החיצונית ולא כ"חלופת הערכה" בכיתה. בנושא שבחרת ענה על שתי שאלות (לכל שאלה – 18 נקודות).

**הנושא: גאולה וימות המשיח**

1. **הרב חרל"פ, ממעייני הישועה. רמב"ם, הקדמה לפרק חלק, רמב"ן, פירוש לתורה**
2. לפי הרב חרל"פ מדוע הקב"ה אינו מגלה את זמן הגאולה?
3. "**אי אפשר להימלט מהצרות והיגונות שבעקבתא דמשיחא זולת על ידי ציפיית הישועה**" לפי הרב חרל"פ, כיצד הציפייה לישועה עוזרת להימלט מן הצרות של ימי עקבתא דמשיחא?
4. הסבר את המחלוקת בין רמב"ם לרמב"ן על מהות ימות המשיח
5. **ענה על 3 סעיפים מתוך 4]**
6. הגמרא בכתובות דף קי"א: מביאה את שלושת השבועות. הסבר את **שתי** השבועות שהשביע ה' את ישראל ואת השבועה שהשביע ה' את אומות העולם!
7. באר את הקמתה של מדינת ישראל לפי התנועה הדתית לאומית ואת ההתנגדות הנחרצת שלנו להחלטת האו"ם [האומות המאוחדות] הדורשת מאתנו לחזור לגבולות 67?
8. מצד אחד כותב הרב שך: "**רואים סימני התעוררות רבתי, הרבה רחוקים מתקרבים ושבים ליהדות, ...אינני יודע אם כבר היתה אי פעם תקופה כזו**... ומצד שני הוא רואה בהקמת המדינה חילול ה' נורא. באר דבריו!
9. כידוע, את בחירות האחרונות במדינת ישראל. חסידי סאטמר החרימו, וחסידי חב"ד השתתפו בהן.

הסבר את ההבדל עפ"י שתי הגישות למדינת ישראל ונסה להתמודד עם הגישה שאינך מסכים לה.

1. **הראי"ה קוק: חזון הגאולה עמ' קצ"ט. אורות הקודש חלק ג', עמ' קצ"א.**

**הרצי"ה קוק: לנתיבות ישראל, חלק א', עמ' קצ"ח-קצ"ט.**

1. לדעת הרב קוק, מי הם "תמימי הלב", ומי הם "אותם שאינם חודרים"?
2. לפי הרב קוק, מהו התפקיד של אחד מהם בתחייה הלאומית?
3. לפי הרב קוק, מהו ההבדל בין 'מדינה רגילה' ובין 'מדינה אידיאלית' ?
4. יש הטוענים כי אופיה החילוני של מדינת ישראל וכן פיגועי הטרור הרבים הם הוכחה כי עדיין לא התחילה הגאולה. הסבר מה הייתה יכולה להיות תגובת הרצי"ה קוק על הטיעונים אלה !

**חלק שני (48 נקודות)**

עליך לענות על שלוש שאלות (לכל שאלה 16 נקודות)

**הנושא: אני מאמין**

1. **חזון איש, אמונה וביטחון. הרב קוק, אורות התורה**
2. **'טעות נושנה נתאזרחה בלב רבים במושג 'בטחון'...ממידת הבטחון להעמיד עצמו על מידת האמונה'.**לפי החזון איש, מהי הטעות בהבנת המושג בטחון, ומהו ההבדל בין 'אמונה' לבין 'בטחון'?
3. לפי הרב קוק, מדוע יש לומדי תורה שיצאו לתרבות רעה.
4. **ריה"ל, ספר הכוזרי. רס"ג, אמונות ודעות**

**הזדמן לך להיפגש עם נערים נוצרים ומוסלמים והן בקשו ממך להסביר להן על היהדות, אחרי שענית להם בצורה ברורה ועמוקה, הם התפעלו מכך שאתה למדת את הנושא הזה בבית הספר במסגרת שיעורי מחשבת.**

1. כתוב מה הסברת להם על פי ריה"ל, לגבי היווצרות הדת היהודית, לעומת היווצרות שאר הדתות.
2. האם לדעת רס"ג חשוב ללמוד מחשבת בבית הספר? כתוב שני נימוקים.
3. מהי דעת ריה"ל בסוגיא זו של לימוד מחשבת ישראל בבתי הספר?
4. **א. הרב קוק, איגרות הראי"ה. הרב אליהו דסלר, מכתב מאליהו כרך ג'.**

א. מדוע תקף רידב"ז את הרב קוק? וכיצד עונה לו הרב קוק באגרת ששלח אליו?

ב. כתוב והסבר שתי דרכים בקניין האמונה על פי הרב דסלר

1. **ר' שמעון שקופ, שערי יושר. ריה"ל, ספר הכוזרי. הרב סולוביצ'יק, קול דודי דופק.**

**בסדרת הטלוויזיה "הישרדות", המשתתפים נשלחים לחיות באי בודד לתקופה ממושכת, שם עליהם לבצע משימות ותחרויות ביניהם. בכל תכנית נופלים משתתפים מן התחרות עד שבסוף זוכה האחרון שנשאר בתואר "השורד היחידי". החלק המרכזי בתכנית הוא התחרותיות בין המתמודדים והניסיון של כל אחד לשרוד ע"י הפלת האחרים.**

1. בחר שניים מתוך שלושת החכמים שלמדנו [הריה"ל, הרב שקופ, הרב סולוביצ'יק] שעסקו 'ב'אני' של האדם או ביחס בין הפרט והכלל וכתוב תגובה לתכנית הישרדות.

2. מהי דעתך בנושא זה?

**חלק שלישי (16 נקודות)**

בחלק זה שני נושאים. עליך לבחור בנושא אחד בלבד שנלמד לקראת הבחינה החיצונית ולא כ"חלופת הערכה" בכיתה. בנושא שבחרת ענה על **אחת** מהשאלות (לכל שאלה – 18 נקודות).

**הנושא: אמונה, תרבות ויצירה**

אם בחרת בנושא זה ענה על **אחת** מהשאלות 18-17.

1. שאלת חשיבה

**הרב קוק, הקדמת שיר השירים**

נערה צעירה רוצה ללמוד ציור אך מתלבטת אם בחירתה ראויה.

1. כיצד עמדת הרב קוק עשויה להשפיע על החלטתה? נמק!
2. הצג לדעתך את העמדה הנגדית לטיעון הנ"ל.
3. שאלת ידע וחשיבה

**הרב ויינברג, שרידי אש**

יש רבנים המחנכים לקיום מצוות באמצעות הדגשת ההתנזרות מהמוות.

הסבר את הניגוד בין שיטה זו לבין שיטת הרב הירש.

**הנושא: החיים והמוות**

אם בחרת בנושא זה ענה על **אחת** מהשאלות 20-19.

1. שאלת ידע

**ריה"ל**, **"הכוזרי**" מאמר ראשון, סעיפים ק"ד-קי"א

1. תאר בקצרה את משל מלך הודו ("חברים שחנתה שירתם במדבר ונפרד אחד מהם והלך להודו... ויתן המלך בידו...), והסבר את הנמשל שלו.
2. מה ייעוד היהדות ומה הם ייעודי הדתות [הנצרות והאסלאם]? ("כל יעודי הדתות האחרות יכללם שורש אחד והוא... לא כן תורתנו")
3. הבא הוכחה מהתנ"ך והוכחה מחז"ל לקיומו של העולם הבא.

1. **הרב קוק, אורות הקודש**

"יראת המוות היא מחלת האדם הכללית"

1. הסבר שתי דרכים להתמודד עם יראת המוות.

כיצד אתה מציע להתמודד עם יראת המוות במידה והיא קיימת

**תשובון:**

**פרק שני - אני מאמין**

1. **ריה"ל, ספר הכוזרי: רבי נחמן מברסלב, ליקוטי מוהר"ן**

אילו מחבר של ספר העוסק בחקר האמונה היה מבקש מריה"ל ומרבי נחמן מברסלב המלצה על ספרו.

1. מי מהם היה נותן לו המלצה, ומי מהם היה מתנגד לתת לו המלצה, לדעתך?
2. כתוב את הנימוק של כל אחד מהם!

ריה"ל היה נותן המלצה ואילו רבי נחמן היה מתנגד למתן המלצה.

ריה"ל אמנם מעדיף את האמונה התמימה [נפש שלווה] אך רוב האנשים בעלי נפש נבוכה והם זקוקים לבירור וחקר האמונה.

רבי נחמן לעומתו, אוסר מכל וכל להיות 'מחקר' ולדבריו כח האמונה הוא בפשיטותה ובתמימותה למעט יחידים מיוחדים הרשאים לעסוק בזה.

1. **ריה"ל, ספר הכוזרי, מאמר שלישי: רמב"ם, י"ג עיקרי אמונה**

דורון מעדיף להתפלל ביחידות מלהתפלל בציבור כיוון שלדבריו, אפשר להתרכז טוב יותר בתפילה ביחידות.

1. לפי ריה"ל, כתוב והסבר שתי סיבות ליתרון של תפילה בציבור על פני תפילה ביחידות!
2. הציבור מתפלל רק על דברים שהם טובים לכלל הציבור [התפילה מנוסחת בלשון רבים] אך היחיד יכול להתפלל על דבר שיש בו רע לחלק מהאנשים
3. תפילת הציבור מושלמת ואחד משלים את האחר כשלא התכוון וכו' לעומת היחיד שצריך להיות במדרגה גבוהה במיוחד כדי שתפילתו תהיה שלמה
4. הסבר שלושה הבדלים בין נבואת משה ובין נבואת שאר הנביאים!

נבואת משה באופן ישיר מהקב"ה ללא אמצעי

נבואת משה מופיעה אצלו בהיותו ער

נבואת משה לא מחלישה אותו וגופו לא מזדעזע כשאר נביאים

נבואת משה בכל עת שהוא ירצה

1. **הראי"ה קוק**

הראי"ה קוק, מאמר הדור

1. הסבר את ההבדל בין הרמה הרוחנית והמוסרית של הדור האחרון ובין הרמה הרוחנית והמוסרית של הדורות שקדמו לו.
2. הסבר את ההשפעה של הבדל זה על החינוך שדרוש לדור הצעיר

הרב קוק, מאמר הדור

הדורות הקודמים נמצאו בהם יחידים ענקיים אך הדור בכללו היה נמוך לעומת הדור שלנו שהיחידים אינם ענקיים ולעומתם הדור בכללו יותר גבוהה מהדורות שקדמו לו.

ועל כן, הדור הצעיר זקוק לחינוך מוסרי וערכי עמוק וכן הוא זקוק לעבודת ה' מאהבה ולא רק מיראה.

הראי"ה קוק, אורות התורה.

1. מדוע יש תלמידים שיצאו לתרבות רעה?
2. מהי הדרך של הרב קוק לסייע לתלמידים להישאר נאמנים לקדושת התורה?

הרב קוק, אורות התורה

יצאו לתרבות רעה מכיוון שלא התאימו להם את הלימוד המתאים להם כמו ביאליק שלמד בישיבת וולוז'ין

והדרך היא להתאים להם את הלימוד, מי שמוכשר ללימוד אגדה ילמד אגדה וכו'

1. **הראי"ה קוק, אגרות הראי"ה, איגרת תקנ"ה**

**"שני דברים עיקריים ישנם שהם יחד בונים [את] קדושת ישראל"**

1. הסבר כל אחד מן "הדברים העיקריים" שבדברי הרב קוק
2. לפי הרב קוק, הסבר את היחס שבין שני "הדברים העיקריים" האלה בדור של עקבתא דמשיחא.

עיקר אחד: כח הבחירה בדרך התורה והמצוות. עיקר שני: כח הסגולה שהיא ירושה מהאבות.

ככל שכח הבחירה יתחזק כח הסגולה יבוא לידי ביטוי, אמנם בכל מקרה יהיה קיים למעט מקרים בודדים.

בדור עקבתא דמשיחא, יופיע מצב שכח הבחירה יהיה נמוך, כלומר העם יהיה רחוק מתורה ומצוות אך כח הסגולה יופיע בעוצמה, וזה יבוא לידי ביטוי באהבת האומה והארץ בחוזק, במסירות נפש ובחוש צדק מפותח.

**פרק שישי – גאולה וימות המשיח**

1. **תלמוד בבלי, כתובות קיא, ע"א: הרב קלישר, דרישת ציון**
2. כתובות דף קי"א: "ג' שבועות הללו". הסבר את **שתי** השבועות שהשביע ה' את ישראל ואת השבועה שהשביע ה' את אומות העולם!

**הגמרא בכתובות קי"א**: שתי שבועות על ישראל

1. שלא יעלו בחומה יחד [לכבוש את הארץ]
2. שלא ימרדו באומות בהיותם בגלות.

שבועה שלישית על האומות, שהאומות לא ישעבדו את ישראל יותר מידי

1. כיצד ניתן לבאר על פי גמרא זו את הקמת המדינה ואת כל העשייה הציונית?

קבלנו אישור האומות המאוחדות להקים את המדינה או שברגע שהאומות הפרו את שבועתם שלא ישעבדו יותר מידי בכך שהמיטו עלינו שואה אז גם אנו לא מחויבים לשבועותינו.

1. הרב עמרם בלוי, מנהיג נטורי קרתא, כתב: " **נאסר על עם ישראל השתדלות ולשחרר את עצמו בכוחו ועוצם ידו, אלא (עליו) לבטוח בה' ולצפות לישועתו מאת ה'** " הסבר מה הייתה יכולה להיות תגובת הרב קלישר על טיעון זה!

הרב קלישר היה מתנגד נחרצות לדברי הרב עמרם בלוי.

לדבריו הגאולה איננה פתאומית או נסית, אלא ראשיתה הוא פרי המעשה האנושי, ישוב הארץ, עבודת האדמה וקיום המצוות התלויות בארץ במקביל לפעילות המדינית פוליטית.

1. **רמב"ם, הקדמה לפרק חלק,: רמב"ן, פירוש לדברים פרק ל' פס' ו'**

**"יהי רצון מלפניך... שתצילני היום ובכל יום... מיצר הרע"** (תפילת שחרית)

האם תפילה זו תיאמר גם בימות המשיח? נמק! [לפי הרמב"ם ולפי הרמב"ן]

לפי הרמב"ם: התפילה רלוונטית גם בימות המשיח, שהרי 'אין בין ימות המשיח לעולם הזה אלא שעבוד מלכויות בלבד' גם בימות המשיח יהיה יצר הרע

ולפי הרמב"ן: בימות המשיח יתבטל היצר הרע ויחזור העולם למצבו של אדם הראשון קודם החטא

**7. החפץ חיים, ציפית לישועה: הרב חרל"פ, ממעייני הישועה**

**א.** לפי החפץ חיים, מהי הסתירה בין סימני הגאולה שמסרו חז"ל ובין סימני הגאולה על פי פסוקי התורה? כיצד החפץ חיים מיישב סתירה זו!

הסימנים שחז"ל מסרו הם שליליים, היינו ירידה מוסרית של הדור

ואילו הסימנים לגאולה שהתורה מוסרת הם סימנים של חזרה בתשובה

שני הסימנים יועילו לגאולה

הירידה המוסרית תזרז את הקב"ה להביא את הגאולה

ובעלי תשובה גם יקרבו את הגאולה בשל מעשיהם ובשל הצטברות כל הזכויות ...

**ב**. הרב חרל"פ, ממעייני הישועה, כותב: "אי אפשר להימלט מהצרות והיגונות שבעקבתא דמשיחא זולת על ידי ציפיית הישועה" כיצד הציפייה לישועה עוזרת להימלט מן הצרות של ימי עקבתא דמשיחא? ומה יש לעשות כדי ש-"הציפייה לישועה תהיה נחקקת בעומק הנפש פנימה"

לפי הרב חרל"פ הציפייה לישועה מקטינה את יסורי ההווה. הצפייה לישועה נותנת כוח פנימי לעמוד בייסורים וביגונות מתוך ידיעה כי הם זמניים.

כדי שהציפייה תהיה נחקקת צריך ללמוד בעיון ובהעמקה את התכנים העוסקים בגאולה

1. **הראי"ה קוק, אורות הקודש: הרצי"ה קוק, לנתיבות ישראל**
2. לפי הרב קוק, מהו ההבדל בין 'מדינה רגילה' ובין 'מדינה אידיאלית' ?
3. יש הטוענים כי אופיה החילוני של מדינת ישראל וכן פיגועי הטרור הרבים הם הוכחה כי עדיין לא התחילה הגאולה. הסבר מה הייתה יכולה להיות תגובת הרצי"ה קוק על הטיעונים אלה !

לראי"ה קוק: מדינה רגילה היא חברת אחריות גדולה הדואגת לכל יחיד בתוכה לכל צרכיו לעומת מדינה אידיאלית המבקשת להגשים אידיאלים גדולים ונישאים מעבר לצרכי הקיום הבסיסיים.

לרצבי"ה קוק: הסיבוכים והפגמים שבחיי עם ישראל בארצו הינם חלק מתהליך הגאולה וזה מחייב אותנו ליותר מאמץ וליותר שותפות עם מעשה ה'

1. שאלת ידע
2. לדעת הרב קוק, מי הם "תמימי הלב", ומי הם "אותם שאינם חודרים"?
3. לפי הרב קוק, מהו התפקיד של אחד מהם בתחייה הלאומית?
4. תמימי הלב" הם החרדים שהתנגדו לציונות , ו"אותם שאינם חודרים" אל הקודש הם החלוצים הציונים בוני הארץ.

(2) החלוצים הציונים מופקדים על בניית החלק הפיזי- חיצוני של התחייה הלאומית, והתפקיד של החרדים הוא לשמור על צביון הבניין הזה לבל יהיה כולו זר לרוח ישראל.